
	1.
	Likumprojekts (grozījumi)
 "(2) Ja nodibinājuma darbība izbeigta saskaņā ar šā likuma 105. panta pirmās daļas 2.-5.punkta noteikumiem, tad pēc likvidācijas izdevumu segšanas un kreditoru prasījumu apmierināšanas atlikusī nodibinājuma manta piekrīt valstij un valsts to iespēju robežās izmanto līdzīgiem mērķiem."
	Iebildums
Uzturam spēkā iepriekš izteikto iebildumu, ka no tiesību normas izslēdzama piebilde par izmantošanu līdzīgiem mērķiem. Nav samērīgi ierobežot valsts tiesības rīkoties ar tai piekritīgu mantu atbilstoši likvidēta nodibinājuma mērķiem. Normatīvie akti jau nosaka valstij piekritīgās mantas sadales mehānismu, savukārt, tiesību normā paredzot, ka valsts tai piekritīgu mantu iespēju robežās izmanto līdzīgiem mērķiem, tiek paredzēts, ka jāveido jauns/ atsevišķs valstij piekritīgās mantas sadales mehānisms tieši attiecībā uz mantu, kas palikusi pēc nodibinājuma likvidācijas un piekrīt valstij.
 
Piedāvātā redakcija
-
	Ilze Slobodeņuka (VID)

	2.
	Likumprojekts (grozījumi)
 "(22) Manta, kas palikusi pēc nodibinājuma izslēgšanas no reģistra šā likuma 107. panta 1.1 daļā noteiktajā kārtībā, piekrīt valstij un valsts to iespēju robežās izmnato līdzīgiem mērķiem."
	Iebildums
Uzturam spēkā iepriekš izteikto iebildumu, ka no tiesību normas izslēdzama piebilde par izmantošanu līdzīgiem mērķiem. Nav samērīgi ierobežot valsts tiesības rīkoties ar tai piekritīgu mantu atbilstoši likvidēta nodibinājuma mērķiem. Normatīvie akti jau nosaka valstij piekritīgās mantas sadales mehānismu, savukārt, tiesību normā paredzot, ka valsts tai piekritīgu mantu iespēju robežās izmanto līdzīgiem mērķiem, tiek paredzēts, ka jāveido jauns/ atsevišķs valstij piekritīgās mantas sadales mehānisms tieši attiecībā uz mantu, kas palikusi pēc nodibinājuma likvidācijas un piekrīt valstij.
Piedāvātā redakcija
-
	Ilze Slobodeņuka (VID)

	3.
	Anotācija (ex-ante)
1.3. Pašreizējā situācija, problēmas un risinājumi
	Iebildums
Lūdzam precizēt anotācijas sadaļas "Biedrību un nodibinājumu likvidācija ar UR vai VID lēmumu" risinājuma aprakstu atbilstoši izteiktajiem iebildumiem, ka no tiesību akta projekta 29. un 30.panta izslēdzama piebilde par izmantošanu līdzīgiem mērķiem.
Vienlaikus vēršam uzmanību, ka Valsts ieņēmumu dienests valstij piekritīgo mantu nenodod bezatlīdzības lietošanā.
Skaidrojam, ka Valsts ieņēmumu dienests uzskaita valstij piekritīgo mantu, nodrošina kontroli par tās novērtēšanu, realizāciju, nodošanu bez maksas, iznīcināšanu un ieņēmumu iemaksu valsts budžetā atbilstoši likuma “Par Valsts ieņēmumu dienestu” 8.panta 3.punktam un Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” (turpmāk – MK noteikumi Nr. 1354) noteiktajā kārtībā. Ja valstij piekritīga manta atbilstoši MK noteikumos Nr. 1354 noteiktajam sadales mehānismam ir piekritīga publiskai personai (ne visa valstij piekritīgā manta ir piekritīga publiskām personām), Valsts ieņēmumu dienests to nodod attiecīgajai publiskai personai, un tikai pēc tam šī publiskā persona tālāk rīkojas ar šo mantu jau atbilstoši Publiskas personas mantas atsavināšanas likumam un Publiskas personas finanšu līdzekļu un mantas izšķērdēšanas novēršanas likumam.  

 
Piedāvātā redakcija
-
	Ilze Slobodeņuka (VID)

	4.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Uzturam iepriekš izteikto iebildumu, ka nav atbalstāma tādu likumprojektu virzība, kuru īstenošanai nav nodrošināts finansējums, līdz ar to uzskatām, ka likumprojekta tālāka virzība ir atliekama līdz brīdim, kad Ministru kabinetā tiks pieņemti lēmumi par tā īstenošanai papildu nepieciešamā finansējuma piešķiršanu.

 
Piedāvātā redakcija
-
	Daira Stempere (FM)

	5.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Atbilstoši Ministru kabineta 2023. gada 17. janvāra noteikumu Nr. 15 "Maksimāli pieļaujamā valsts budžeta izdevumu kopapjoma un  katrai ministrijai un citai centrālajai valsts iestādei paredzētā izdevumu kopējā apjoma noteikšanas kārtība vidējam termiņam" 38.punktā noteiktajam,  par papildu finansējuma pieprasīšanu starpnozaru pasākumam (atbilstoši plānošanas dokumentā, tiesību akta projekta sākotnējās ietekmes (ex-ante) novērtējuma ziņojumā (anotācijā) norādītajam) ir atbildīga tā iestāde, kas ir izstrādājusi un virzījusi apstiprināšanai attiecīgo plānošanas dokumentu vai tiesību akta projektu. Attiecīgi lūdzam Tieslietu ministriju sagatavot starpnozaru prioritāra pasākuma priekšlikumu 2024.gada budžeta sagatavošanas procesā un precizēt anotācijas 3.sadaļas "Cita informācija" sniegto informāciju.
Piedāvātā redakcija
-
	Sanita Štendenberga (FM)

	6.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Iebildums
Lūdzam papildināt anotācijas 3.sadaļu ar informāciju, ka ir prognozēti valsts budžeta ieņēmumi no valstij piekritīgās mantas realizācijas, ņemot vērā, ka pēc 343 biedrību likvidācijas palikusi manta 1% apmērā (nekustamais īpašums, finanšu līdzekļi norēķinu kontos) 2024. gadā 35 220 euro, 2025. gadā 59 900 euro, 2026. gadā un turpmāk 47 650 euro.
Piedāvātā redakcija
-
	Linda Gudļevska (VID)



